title: Регламент за изпълнение (ЕС) № 257/2012 на Комисията от 22 март 2012 година за определяне на размера на възстановяванията при износ на говеждо и телешко месо

text:
               23.3.2012

               BG

               Официален вестник на Европейския съюз

               L 84/32

         РЕГЛАМЕНТ ЗА ИЗПЪЛНЕНИЕ (ЕС) № 257/2012 НА КОМИСИЯТА
   от 22 март 2012 година
   за определяне на размера на възстановяванията при износ на говеждо и телешко месо
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 164, параграф 2 и член 170 във връзка с член 4 от него,
   като има предвид, че:

               (1)

               Съгласно член 162, параграф 1 от Регламент (ЕО) № 1234/2007 разликата между цените на световния пазар на продуктите, посочени в част XV от приложение I към горепосочения регламент, и цените на същите продукти на пазара на Съюза може да бъде покрита с възстановявания при износ.

               (2)

               С оглед на настоящата ситуация на пазара на говеждо и телешко месо следва да бъдат определени възстановявания при износ съгласно правилата и критериите, посочени в членове 162, 163, 164, 167, 168 и 169 от Регламент (ЕО) № 1234/2007.

               (3)

               Съгласно член 164, параграф 1 от Регламент (ЕО) № 1234/2007 възстановяванията могат да варират според местоназначението, особено когато това е необходимо поради състоянието на световния пазар, специфичните изисквания на някои пазари или задълженията, произтичащи от споразумения, сключени в съответствие с член 300 от Договора.

               (4)

               Възстановяванията следва да бъдат предоставени само за продуктите, за които е разрешено свободно движение в Съюза и които имат здравна маркировка съгласно член 5, параграф 1, буква а) от Регламент (ЕО) № 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (2). Посочените продукти също така трябва да отговарят на изискванията на Регламент (ЕО) № 852/2004 на Европейския парламент и на Съвета от 29 април 2004 г. относно хигиената на храните (3) и на Регламент (ЕО) № 854/2004 на Европейския парламент и на Съвета от 29 април 2004 г. за определяне на специфичните правила за организирането на официален контрол върху продуктите от животински произход, предназначени за човешка консумация (4).

               (5)

               Съгласно член 7, параграф 2, трета алинея от Регламент (ЕО) № 1359/2007 на Комисията от 21 ноември 2007 г. за определяне на условията за предоставяне на специални възстановявания при износ за някои разфасовки обезкостено месо от животни от рода на едрия рогат добитък (5) размерът на специалното възстановяване се намалява, ако количеството на разфасовките обезкостено месо, предназначено за износ, е по-малко от 95 %, но не по-малко от 85 % от общото тегло на разфасовките, получени от обезкостяването.

               (6)

               Прилаганите понастоящем възстановявания са определени с Регламент за изпълнение (ЕС) № 1318/2011 на Комисията (6). Посоченият регламент следва да бъде отменен, тъй като е необходимо да се определят нови възстановявания.

               (7)

               С цел да се избегне несъвместимостта с текущата ситуация на пазара, да се предотвратят пазарните спекулации и да се гарантира ефективност на управлението настоящият регламент следва да влезе в сила в деня на публикуването му в Официален вестник на Европейския съюз.

               (8)

               Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   1.   Възстановяванията при износ по член 164 от Регламент (ЕО) № 1234/2007 се предоставят за продуктите и за сумите, посочени в приложението към настоящия регламент при спазване на условията, предвидени в параграф 2 от настоящия член.
   2.   Продуктите, за които може да се предостави възстановяване по силата на параграф 1, отговарят на съответните изисквания на Регламент (ЕО) № 852/2004 и Регламент (ЕО) № 853/2004, и по-специално са произведени в одобрено предприятие и изпълняват условията за здравната маркировка, посочени в раздел I, глава III от приложение I към Регламент (ЕО) № 854/2004.
   Член 2
   В случая, посочен в член 7, параграф 2, трета алинея от Регламент (ЕО) № 1359/2007, ставката на възстановяването за продукти с код на продукта 0201 30 00 9100 се намалява с 3,5 EUR/100 kg.
   Член 3
   Регламент за изпълнение (ЕС) № 1318/2011 се отменя.
   Член 4
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 22 март 2012 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 139, 30.4.2004 г., стр. 55.

      (3)  ОВ L 139, 30.4.2004 г., стр. 1.

      (4)  ОВ L 139, 30.4.2004 г., стр. 206.

      (5)  ОВ L 304, 22.11.2007, стр. 21.

      (6)  ОВ L 334, 16.12.2011 г., стр. 21.

      ПРИЛОЖЕНИЕ

         Възстановявания при износ за говеждото и телешкото месо, приложими от 23 март 2012 г.

                  Код на продукта

                  Местоназначение

                  Мерна единица

                  Размер на възстановяванията

                  0102 21 10 9140

                  B00

                  EUR/100 kg живо тегло

                  12,9

                  0102 21 30 9140

                  B00

                  EUR/100 kg живо тегло

                  12,9

                  0102 31 00 9100

                  B00

                  EUR/100 kg нетно тегло

                  12,9

                  0102 31 00 9200

                  B00

                  EUR/100 kg нетно тегло

                  12,9

                  0102 90 20 9100

                  B00

                  EUR/100 kg нетно тегло

                  12,9

                  0102 90 20 9200

                  B00

                  EUR/100 kg нетно тегло

                  12,9

                  0201 10 00 9110 (2)

                  B02

                  EUR/100 kg нетно тегло

                  18,3

                  B03

                  EUR/100 kg нетно тегло

                  10,8

                  0201 10 00 9130 (2)

                  B02

                  EUR/100 kg нетно тегло

                  24,4

                  B03

                  EUR/100 kg нетно тегло

                  14,4

                  0201 20 20 9110 (2)

                  B02

                  EUR/100 kg нетно тегло

                  24,4

                  B03

                  EUR/100 kg нетно тегло

                  14,4

                  0201 20 30 9110 (2)

                  B02

                  EUR/100 kg нетно тегло

                  18,3

                  B03

                  EUR/100 kg нетно тегло

                  10,8

                  0201 20 50 9110 (2)

                  B02

                  EUR/100 kg нетно тегло

                  30,5

                  B03

                  EUR/100 kg нетно тегло

                  17,9

                  0201 20 50 9130 (2)

                  B02

                  EUR/100 kg нетно тегло

                  18,3

                  B03

                  EUR/100 kg нетно тегло

                  10,8

                  0201 30 00 9050

                  US (4)

                  EUR/100 kg нетно тегло

                  3,3

                  CA (5)

                  EUR/100 kg нетно тегло

                  3,3

                  0201 30 00 9060 (7)

                  B02

                  EUR/100 kg нетно тегло

                  11,3

                  B03

                  EUR/100 kg нетно тегло

                  3,8

                  0201 30 00 9100 (3)
                      (7)

                  B04

                  EUR/100 kg нетно тегло

                  42,4

                  B03

                  EUR/100 kg нетно тегло

                  24,9

                  EG

                  EUR/100 kg нетно тегло

                  51,7

                  0201 30 00 9120 (3)
                      (7)

                  B04

                  EUR/100 kg нетно тегло

                  25,4

                  B03

                  EUR/100 kg нетно тегло

                  15,0

                  EG

                  EUR/100 kg нетно тегло

                  31,0

                  0202 10 00 9100

                  B02

                  EUR/100 kg нетно тегло

                  8,1

                  B03

                  EUR/100 kg нетно тегло

                  2,7

                  0202 20 30 9000

                  B02

                  EUR/100 kg нетно тегло

                  8,1

                  B03

                  EUR/100 kg нетно тегло

                  2,7

                  0202 20 50 9900

                  B02

                  EUR/100 kg нетно тегло

                  8,1

                  B03

                  EUR/100 kg нетно тегло

                  2,7

                  0202 20 90 9100

                  B02

                  EUR/100 kg нетно тегло

                  8,1

                  B03

                  EUR/100 kg нетно тегло

                  2,7

                  0202 30 90 9100

                  US (4)

                  EUR/100 kg нетно тегло

                  3,3

                  CA (5)

                  EUR/100 kg нетно тегло

                  3,3

                  0202 30 90 9200 (7)

                  B02

                  EUR/100 kg нетно тегло

                  11,3

                  B03

                  EUR/100 kg нетно тегло

                  3,8

                  1602 50 31 9125 (6)

                  B00

                  EUR/100 kg нетно тегло

                  11,6

                  1602 50 31 9325 (6)

                  B00

                  EUR/100 kg нетно тегло

                  10,3

                  1602 50 95 9125 (6)

                  B00

                  EUR/100 kg нетно тегло

                  11,6

                  1602 50 95 9325 (6)

                  B00

                  EUR/100 kg нетно тегло

                  10,3

                                 N.B.:

                              Кодовете на продуктите и кодовете на местоназначенията от серия „А“ са посочени в Регламент (ЕИО) № 3846/87 на Комисията (ОВ L 366, 24.12.1987 г., стр. 1).
                              Кодовете на местоназначенията са посочени в Регламент (ЕО) № 1833/2006 на Комисията (ОВ L 354, 14.12.2006 г., стр. 19).
                              Другите местоназначения са определени, както следва:

                                          B00

                                          :

                                          всички местоназначения (трети държави други територии, продоволствено снабдяване и местоназначения, приравнени към износ извън Съюза).

                                          B02

                                          :

                                          B04 и местоназначение EG.

                                          B03

                                          :

                                          Албания, Хърватия, Босна и Херцеговина, Сърбия, Косово (), Черна гора, бивша югославска република Македония, продоволствено снабдяване (местоназначения, посочени в членове 33 и 42 и, ако е приложимо, в член 41 от Регламент (ЕО) № 612/2009 на Комисията (ОВ L 186, 17.7.2009 г., стр. 1).

                                          B04

                                          :

                                          Турция, Украйна, Беларус, Молдова, Русия, Грузия, Армения, Азербайджан, Казахстан, Туркменистан, Узбекистан, Таджикистан, Киргизстан, Мароко, Алжир, Тунис, Либия, Ливан, Сирия, Ирак, Иран, Израел, Западен бряг на река Йордан/Ивица Газа, Йордания, Саудитска Арабия, Кувейт, Бахрейн, Катар, Обединени арабски емирства, Оман, Йемен, Пакистан, Шри Ланка, Мианмар (Бирма), Тайланд, Виетнам, Индонезия, Филипини, Китай, Северна Корея, Хонконг, Судан, Мавритания, Мали, Буркина Фасо, Нигер, Чад, Кабо Верде, Сенегал, Гамбия, Гвинея Бисау, Гвинея, Сиера Леоне, Либерия, Кот д’Ивоар, Гана, Того, Бенин, Нигерия, Камерун, Централноафриканска република, Екваториална Гвинея, Сао Томе и Принсипи, Габон, Конго, Демократична република Конго, Руанда, Бурунди, Света Елена и зависимите територии, Ангола, Етиопия, Еритрея, Джибути, Сомалия, Уганда, Танзания, Сейшелски острови и зависимите територии, Британски територии в Индийския океан, Мозамбик, Мавриций, Комори, Майот, Замбия, Малави, Южна Африка, Лесото.

         (1)  Както е определено в Резолюция 1244 на Съвета за сигурност на Организацията на обединените нации от 10 юни 1999 г.

         (2)  Приемането в тази подпозиция подлежи на представяне на удостоверението, посочено в приложението към Регламент (ЕО) № 433/2007 на Комисията (ОВ L 104, 21.4.2007 г., стр. 3).

         (3)  Възстановяването се предоставя на основание сьответствие с условията, посочени в Регламент (ЕО) № 1359/2007 на Комисията (ОВ L 304, 22.11.2007 г., стр. 21), и, ако е приложимо, в Регламент (ЕО) № 1741/2006 на Комисията (ОВ L 329, 25.11.2006 г., стр. 7).

         (4)  Реализирани съгласно Регламент (ЕО) № 1643/2006 на Комисията (ОВ L 308, 8.11.2006 г., стр. 7).

         (5)  Реализирани съгласно Регламент (ЕО) № 1041/2008 на Комисията (ОВ L 281, 24.10.2008 г., стр. 3).

         (6)  Възстановяването се предоставя на основание съответствие с условията, посочени в Регламент (ЕО) № 1731/2006 на Комисията (ОВ L 325, 24.11.2006 г., стр. 12).

         (7)  Съдържанието на постното говеждо месо без мазнини е определено съгласно процедурата за анализ, описана в приложението към Регламент (ЕИО) № 2429/86 на Комисията (ОВ L 210, 1.8.1986 г., стр. 39).
      Терминът „средно съдържание“ се отнася за количеството на пробата, така както е определено в член 2, параграф 1 от Регламент (ЕО) № 765/2002 на Комисията (ОВ L 117, 4.5.2002 г., стр. 6). Пробата е взета от тази част на партидата, която е с най-висок риск.


title: Регламент за изпълнение (ЕС) 2017/1478 на Комисията от 16 август 2017 година за изменение на приложение I към Регламент (ЕО) № 1439/95, приложение III към Регламент (ЕО) № 748/2008 и приложение III към Регламент за изпълнение (ЕС) № 593/2013 относно компетентния орган в Аржентина, оправомощен да издава документи и сертификати

text:
               17.8.2017

               BG

               Официален вестник на Европейския съюз

               L 211/8

         РЕГЛАМЕНТ ЗА ИЗПЪЛНЕНИЕ (ЕС) 2017/1478 НА КОМИСИЯТА
   от 16 август 2017 година
   за изменение на приложение I към Регламент (ЕО) № 1439/95, приложение III към Регламент (ЕО) № 748/2008 и приложение III към Регламент за изпълнение (ЕС) № 593/2013 относно компетентния орган в Аржентина, оправомощен да издава документи и сертификати
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1095/96 на Съвета от 18 юни 1996 г. относно прилагането на споразуменията, посочени в Списък CXL, изготвен след приключването на преговорите по член ХХIV.6 от ГАТТ (1),
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (2),
   като взе предвид Регламент (ЕО) № 1439/95 на Комисията от 26 юни 1995 г. относно определяне на подробни правила за прилагане на Регламент (ЕИО) № 3013/89 на Съвета по отношение на вноса и износа на продукти в сектора на овчето и козето месо (3), и по-специално член 12, параграф 2 от него,
   като взе предвид Регламент (ЕО) № 748/2008 на Комисията от 30 юли 2008 г. относно откриването и управлението на тарифни квоти за внос на замразени месести части от диафрагмата на едър рогат добитък, попадащи под код по КН 0206 29 91 (4), и по-специално член 6, параграф 2 от него,
   като взе предвид Регламент за изпълнение (ЕС) № 593/2013 на Комисията от 21 юни 2013 г. относно откриването и управлението на тарифни квоти за висококачествено прясно, охладено и замразено говеждо и замразено биволско месо (5), и по-специално член 7, параграф 2 от него,
   като има предвид, че:

               (1)

               В приложение I към Регламент (ЕО) № 1439/95 се съдържа списъкът на органите в държавите износителки, оправомощени да издават документи за произход.

               (2)

               В приложение III към Регламент (ЕО) № 748/2008 се съдържа списъкът на органите в Аржентина, оправомощени да издават сертификати за автентичност.

               (3)

               В приложение III към Регламент за изпълнение (ЕС) № 593/2013 се съдържа списъкът на органите в държавите износителки, оправомощени да издават сертификати за автентичност.

               (4)

               Аржентина уведоми Комисията, че от 26 юни 2017 г. новият орган, оправомощен да издава документите за произход и сертификатите за автентичност за говеждо, овче и козе место с произход от Аржентина, е Министерството на земеделието. Следователно е целесъобразно настоящият регламент да се прилага от посочената дата.

               (5)

               Поради това приложение I към Регламент (ЕО) № 1439/95, приложение III към Регламент (ЕО) № 748/2008 и приложение III към Регламент за изпълнение (ЕС) № 593/2013 следва да бъдат съответно изменени.

               (6)

               Мерките, предвидени в настоящия регламент, са в съответствие със становището на Комитета за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   В приложение I към Регламент (ЕО) № 1439/95 точка 1 се заменя със следното:

                  „1.

                  Аржентина: Ministerio de Agroindustria“.

   Член 2
   Приложение III към Регламент (ЕО) № 748/2008 се заменя със следното:
   „
         ПРИЛОЖЕНИЕ III

            Списък на органите в Аржентина, оправомощени да издават сертификати за автентичност

         Аржентина: Ministerio de Agroindustria:
         за месести части от диафрагмата с произход от Аржентина, както е определено в член 1, параграф 3, буква а).
      “
   Член 3
   В приложение III към Регламент за изпълнение (ЕС) № 593/2013 първото тире се заменя със следното:

               „—

               MINISTERIO DE AGROINDUSTRIA:
               за месо с произход от Аржентина:

                           а)

                           отговарящо на определението в член 1, параграф 1, буква в);

                           б)

                           отговарящо на определението в член 2, буква а).“

         Член 4
   Настоящият регламент влиза в сила на третия ден след деня на публикуването му в Официален вестник на Европейския съюз.

   Той се прилага от 26 юни 2017 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 16 август 2017 година.

            За Комисията

            Председател

         Jean-Claude JUNCKER

      (1)  ОВ L 146, 20.6.1996 г., стр. 1.

      (2)  ОВ L 347, 20.12.2013 г., стр. 671.

      (3)  ОВ L 143, 27.6.1995 г., стр. 7.

      (4)  ОВ L 202, 31.7.2008 г., стр. 28.

      (5)  ОВ L 170, 22.6.2013 г., стр. 32.


title: Регламент за изпълнение (ЕС) 2017/1469 на Комисията от 11 август 2017 година за определяне на стандартизирания формат на представяне на информационния документ за застрахователния продукт (Текст от значение за ЕИП. )

text:
               12.8.2017

               BG

               Официален вестник на Европейския съюз

               L 209/19

         РЕГЛАМЕНТ ЗА ИЗПЪЛНЕНИЕ (ЕС) 2017/1469 НА КОМИСИЯТА
   от 11 август 2017 година
   за определяне на стандартизирания формат на представяне на информационния документ за застрахователния продукт
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива (ЕС) 2016/97 на Европейския парламент и на Съвета от 20 януари 2016 г. относно разпространението на застрахователни продукти (1), и по-специално член 20, параграф 9 от нея,
   като има предвид, че:

               (1)

               С Директива (ЕС) 2016/97 от създателите на изброените в приложение I към Директива 2009/138/ЕО на Европейския парламент и на Съвета (2) общозастрахователни продукти се изисква за всеки такъв продукт да изготвят стандартизиран информационен документ, с който да предоставят на клиентите си необходимата информация за изброените в приложение I към Директива 2009/138/ЕО общозастрахователни продукти и така да им позволят да взимат информирани решения.

               (2)

               В член 20, параграф 8 от Директива (ЕС) 2016/97 е посочена информацията, която трябва да се съдържа в информационния документ за застрахователния продукт.

               (3)

               Клиентът трябва без затруднение да може да се ориентира в предоставената за продукта информация, да я разбира и сравнява, поради което в посочения в член 20, параграф 5 от Директива (ЕС) 2016/97 стандартизиран документ за застрахователния продукт информацията, посочена в член 20, параграф 8 от същата директива, следва да се представя с еднакво оформление, структура и формат, в т.ч. с помощта на изображения или символи. Също така пред информацията за евентуални допълнителни застраховки и избираеми допълнителни покрития не следва да се поставят отметки, кръстчета или възклицателни знаци, а информацията в информационния документ за застрахователния продукт следва да бъде изложена на две — и в никакъв случай да не превишава три — страници във формат А4.

               (4)

               Настоящият регламент е изготвен въз основа на проектите на технически стандарти за изпълнение, представени на Комисията от Европейския орган за застраховане и професионално пенсионно осигуряване (ЕОЗППО).

               (5)

               В съответствие с член 20, параграф 9 от Директива (ЕС) 2016/97 ЕОЗППО проведе консултации с националните органи и извърши проучване сред потребителите във връзка със стандартизирания информационен документ за застрахователния продукт. ЕОЗППО също така проведе открити обществени консултации по проектите на технически стандарти за изпълнение, въз основа на които е изготвен настоящият регламент, анализира свързаните с тях потенциални разходи и ползи и поиска становище от Групата на участниците от сектора на застраховането, създадена по силата на член 37 от Регламент (ЕС) № 1094/2010 на Европейския парламент и на Съвета (3),

         ПРИЕ НАСТОЯЩИЯ РЕГЛАМЕНТ:
   Член 1
   Наименование и фирмено лого на създател на общозастрахователен продукт
   1.   В горната част на първа страница, непосредствено след заглавието „информационен документ за застрахователния продукт“, се посочват наименованието на създателя на общозастрахователния продукт, държавата членка, в която е регистриран, правната му форма и където е приложимо — номерът на неговия лиценз.
   2.   Създателят на общозастрахователния продукт може да постави фирменото си лого вдясно от заглавието.
   Член 2
   Препратка към пълната преддоговорна и договорна информация за продукта
   В информационния документ за застрахователния продукт изрично и на видно място се посочва, че пълната преддоговорна и договорна информация за общозастрахователния продукт се намира в други предоставени на клиента документи. Това заявление се поставя непосредствено под наименованието на създателя на общозастрахователния продукт.
   Член 3
   Дължина
   Информационният документ за застрахователния продукт е на две печатни страници във формат А4. По изключение, ако е необходимо повече място, информационният документ за застрахователния продукт може да бъде изложен на три печатни страници във формат А4. Ако използва три печатни страници във формат А4, при поискване от компетентния орган създателят на общозастрахователен продукт трябва да може да докаже, че е било необходимо повече място.
   Член 4
   Представяне и подредба на съдържанието
   1.   Посочената в член 20, параграф 8 от Директива (ЕС) 2016/97 информация в информационния документ за застрахователния продукт се представя в няколко раздела и в съответствие със структурата, оформлението и заглавията, както и в реда, посочени в стандартизирания формат на представяне в приложението към настоящия регламент, като се използва шрифт с височина на буквата „х“ най-малко 1,2 mm.
   2.   Дължината на разделите може да варира в зависимост от включената в тях информация. Пред информацията за допълнителни застраховки и избираеми допълнителни покрития не се поставят отметки, кръстчета, нито възклицателни знаци.
   3.   Ако информационният документ за застрахователния продукт е на траен нехартиен носител, размерът на компонентите на оформлението може да бъде изменен, стига да бъдат запазени самото оформление, заглавията и редът в стандартизирания формат на представяне, както и относителната забележимост и размер на отделните елементи.
   4.   Ако размерите на трайния нехартиен носител не позволяват текстът да бъде оформен в две колони, той може да бъде представен в една колона, стига разделите да са подредени един след друг по следния начин:

               а)

               „Какъв е този вид застраховка?“

               б)

               „Какво покрива застраховката?“

               в)

               „Какво не покрива застраховката?“

               г)

               „Има ли ограничения на покритието?“

               д)

               „Къде съм покрит от застраховката?“

               е)

               „Какви са задълженията ми?“

               ж)

               „Кога и как плащам?“

               з)

               „Кога започва и кога свършва покритието?“

               и)

               „Как мога да прекратя договора?“

         5.   Позволява се използването на дигитални средства, в т.ч. разслояване и изскачащи прозорци, стига посочената в член 20, параграф 8 от Директива (ЕС) 2016/97 информация да се съдържа в основния текст на информационния документ за застрахователния продукт, както и използването на такива средства да не отклонява вниманието на клиента от съдържанието на основния документ.
   Информацията, представена чрез разслояване и изскачащи прозорци, не съдържа нито маркетингов, нито рекламен материал.
   Член 5
   Достъпен език
   Информационният документ за застрахователния продукт е написан на достъпен език, който не затруднява клиента да разбере съдържанието на документа, като се набляга на основните сведения, които са необходими на клиента, за да вземе информирано решение. Специализираният език се избягва.
   Член 6
   Заглавия и информация под тях
   1.   Разделите на информационния документ за застрахователния продукт са озаглавени по следния начин и в тях се представя следната информация:

               а)

               посочената в член 20, параграф 8, буква а) от Директива (ЕС) 2016/97 информация относно вида застраховка се съдържа в началото на документа под заглавието „Какъв е този вид застраховка?“;

               б)

               посочената в член 20, параграф 8, буква б) от Директива (ЕС) 2016/97 информация за основните обхванати рискове се съдържа под заглавието „Какво покрива застраховката?“. Пред всяко сведение в този раздел се поставя зелена отметка;

               в)

               посочената в член 20, параграф 8, буква б) от Директива (ЕС) 2016/97 информация за застрахователната сума се съдържа под заглавието „Какво покрива застраховката?“;

               г)

               посочената в член 20, параграф 8, буква б) от Директива (ЕС) 2016/97 информация за географския обхват, когато е приложимо, се съдържа под заглавието „Къде съм покрит от застраховката?“. Пред всяко сведение в този раздел се поставя синя отметка;

               д)

               посоченото в член 20, параграф 8, буква б) от Директива (ЕС) 2016/97 обобщено описание на изключените рискове се съдържа под заглавието „Какво не покрива застраховката?“. Пред всяко сведение в този раздел се поставя червен символ „Х“;

               е)

               посочената в член 20, параграф 8, буква г) от Директива (ЕС) 2016/97 информация за основните изключения се съдържа под заглавието „Има ли ограничения на покритието?“. Пред всяко сведение в този раздел се поставя оранжев възклицателен знак;

               ж)

               посочената в член 20, параграф 8, букви д), е) и ж) от Директива (ЕС) 2016/97 информация за съответните задължения се съдържа под заглавието „Какви са задълженията ми?“;

               з)

               посочената в член 20, параграф 8, буква в) от Директива (ЕС) 2016/97 информация за начините на плащане на премиите и срока на плащане се съдържа под заглавието „Кога и как плащам?“;

               и)

               посочената в член 20, параграф 8, буква з) от Директива (ЕС) 2016/97 информация за срока на договора се съдържа под заглавието „Кога започва и кога свършва покритието?“;

               й)

               посочената в член 20, параграф 8, буква и) от Директива (ЕС) 2016/97 информация за начините на прекратяване на договора се съдържа под заглавието „Как мога да прекратя договора?“.

         2.   Ако се налага, може да се добавят подзаглавия.
   Член 7
   Използване на изображения
   1.   В началото на всеки раздел се поставя и изображение, което визуално представя съдържанието на заглавието на съответния раздел, както следва:

               а)

               за посочената в член 20, параграф 8, буква б) от Директива (ЕС) 2016/97 информация за основните обхванати рискове се поставя изображение на чадър — бял на зелен фон или зелен на бял фон;

               б)

               за посочената в член 20, параграф 8, буква б) от Директива (ЕС) 2016/97 информация за географския обхват на застрахователното покритие се поставя изображение на земното кълбо — бяло на син фон или синьо на бял фон;

               в)

               за посочената в член 20, параграф 8, буква б) от Директива (ЕС) 2016/97 информация за изключените рискове се поставя изображение на символа „Х“ в триъгълник — бял на червен фон или червен на бял фон;

               г)

               за посочената в член 20, параграф 8, буква г) от Директива (ЕС) 2016/97 информация за основните изключения се поставя възклицателен знак („!“) в триъгълник — бял на оранжев фон или оранжев на бял фон;

               д)

               за посочената в член 20, параграф 8, букви д), е) и ж) от Директива (ЕС) 2016/97 информация за задълженията в началото на договора, задълженията през времетраенето на договора и задълженията в случай на предявени застрахователни претенции се поставя изображение на ръкостискане — бяло на зелен фон или зелено на бял фон;

               е)

               за посочената в член 20, параграф 8, буква в) от Директива (ЕС) 2016/97 информация за начините и срока на плащане се поставя изображение на монети — бели на жълт фон или жълти на бял фон;

               ж)

               за посочената в член 20, параграф 8, буква з) от Директива (ЕС) 2016/97 информация за срока на договора се поставя изображение на пясъчен часовник — бял на син фон или син на бял фон;

               з)

               за посочената в член 20, параграф 8, буква и) от Директива (ЕС) 2016/97 информация за начините за прекратяване на договора се поставя изображение на отворена длан върху щит — бяла на черен фон или черна на бял фон.

         2.   Всички изображения се представят в съответствие със стандартизирания формат на представяне в приложението.
   3.   Ако информационният документ за застрахователния продукт е отпечатан или фотокопиран в черно и бяло, изображенията по параграфи 1 и 2 могат да бъдат представени в черно и бяло.
   Член 8
   Влизане в сила
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 11 август 2017 година.

            За Комисията

            Председател

         Jean-Claude JUNCKER

      (1)  ОВ L 26, 2.2.2016 г., стр. 19.

      (2)  Директива 2009/138/ЕО на Европейския парламент и на Съвета от 25 ноември 2009 година относно започването и упражняването на застрахователна и презастрахователна дейност (Платежоспособност II) (ОВ L 335, 17.12.2009 г., стр. 1).

      (3)  Регламент (ЕС) № 1094/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски орган за застраховане и професионално пенсионно осигуряване), за изменение на Решение № 716/2009/ЕО и за отмяна на Решение 2009/79/ЕО на Комисията (ОВ L 331, 15.12.2010 г., стр. 48).

      ПРИЛОЖЕНИЕ


title: Регламент за изпълнение (ЕС) № 670/2011 на Комисията от 12 юли 2011 година за изменение на Регламент (ЕО) № 607/2009 за определяне на някои подробни правила за прилагането на Регламент (ЕО) № 479/2008 на Съвета по отношение на защитените наименования за произход и защитените географски указания, традиционните наименования, етикетирането и представянето на определени лозаро-винарски продукти

text:
               13.7.2011

               BG

               Официален вестник на Европейския съюз

               L 183/6

         РЕГЛАМЕНТ ЗА ИЗПЪЛНЕНИЕ (ЕС) № 670/2011 НА КОМИСИЯТА
   от 12 юли 2011 година
   за изменение на Регламент (ЕО) № 607/2009 за определяне на някои подробни правила за прилагането на Регламент (ЕО) № 479/2008 на Съвета по отношение на защитените наименования за произход и защитените географски указания, традиционните наименования, етикетирането и представянето на определени лозаро-винарски продукти
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1), и по-специално член 121, първа алинея, букви к), л) и м) и член 203б във връзка с член 4 от него,
   като има предвид, че:

               (1)

               С Регламент (ЕО) № 792/2009 на Комисията от 31 август 2009 г. за установяване на подробни правила за нотифицирането на Комисията от страна на държавите-членки на информацията и документите във връзка с прилагането на общата организация на пазарите, режима на директните плащания, насърчаването на продажбата на селскостопански продукти и правилата, приложими за най-отдалечените райони и малките острови в Егейско море (2) се определят общи правила за представянето на Комисията на информация и документи от компетентните органи на държавите-членки. Тези правила включват по-специално задължението на държавите-членки да използват информационните системи, предоставени им от Комисията, както и потвърждаването правото за достъп на органите и лицата, оправомощени да извършват нотифициране. Освен това посоченият регламент установява общи принципи, приложими към информационните системи, за да се гарантират във времето истинността, целостта и яснотата на тези документи, и предвижда защитата на личните данни.

               (2)

               В рамките на вътрешната си дейност и на отношенията си с органите, участващи в управлението на защитените наименования за произход, на защитените географски указания и на традиционните наименования, Комисията създаде съгласно дял II, глава I, раздел IА от Регламент (ЕО) № 1234/2007 информационна система, даваща възможност за управление по електронен път на документите и процедурите, изисквани в съответствие с Регламент (ЕО) № 1234/2007 и Регламент (ЕО) № 607/2009 на Комисията от 14 юли 2009 г. за определяне на някои подробни правила за прилагането на Регламент (ЕО) № 479/2008 на Съвета по отношение на защитените наименования за произход и защитените географски указания, традиционните наименования, етикетирането и представянето на определени лозаро-винарски продукти (3), както с компетентните органи в държавите-членки и в трети страни, така и с професионалните организации и физическите или юридическите лица, заинтересовани да действат в рамките на тези разпоредби.

               (3)

               Счита се, че тази система дава възможност да се осъществяват, в съответствие с Регламент (ЕО) № 792/2009 или при прилагане mutatis mutandis на установените от него принципи, някои нотификации, предвидени от Регламент (ЕО) № 607/2009, по-специално по отношение на процедурите, приложими за защитата на географските указания, наименованията за произход и традиционните наименования, за воденето на базата данни на съответните наименования и на регистрите, свързани със защитата на тези наименования.

               (4)

               Освен това вече въведените оперативно от Комисията информационни системи за предаване на информация, която засяга компетентните органи и организации, отговорни за проверките в рамките на общата селскостопанска политика, позволяват изпълнението на конкретните цели в тази област по отношение на географските указания, на наименованията за произход и на традиционните наименования. Целесъобразно е тези системи да се пригодят и за предаване на информация, която засяга органите, на които е възложено разглеждането на заявленията за правна закрила на наименованията в държавите-членки или в трети страни, както и за предаване на информация, която засяга органите, отговарящи за сертификацията на вина без регистрация за защитено наименование за произход или защитено географско указание.

               (5)

               За по-голяма ефективност на административното управление и предвид опита от използването на информационните системи, въведени от Комисията, е уместно да се опрости комуникацията и да се подобри начинът на управление и предоставяне на информацията съгласно Регламент (ЕО) № 607/2009 и в съответствие с Регламент (ЕО) № 792/2009. В този смисъл и с оглед осигуряването на възможност на компетентните органи в държавите-членки да се запознаят със законовите, подзаконовите и административните разпоредби, въведени на национално равнище в съответствие с член 118щ, параграф 2 и член 120а от Регламент (ЕО) № 1234/2007, както и за опростяване и улесняване на предвидените в Регламент (ЕО) № 555/2008 на Комисията (4) контрол и сътрудничество между държавите-членки, е целесъобразно от тях да се изисква да съобщават на Комисията определена информация от особен интерес в контекста на сертифицирането на продуктите и да се предвиди Комисията да предоставя тази информация на компетентните органи и обществеността, ако тази информация е полезна за потребителите.

               (6)

               Целесъобразно е освен това да се определи, за повече яснота и за намаляване на административните тежести, съдържанието на някои съобщения, предвидени в Регламент (ЕО) № 607/2009, и да се опростят процедурите.

               (7)

               Преходните мерки, предприети за улесняване на преминаването от разпоредбите на регламенти (ЕО) № 1493/1999 (5) и (ЕО) № 479/2008 (6) на Съвета към тези на Регламент (ЕО) № 1234/2007, създават затруднения при тълкуването на обхвата и продължителността на приложимите процедури. Необходимо е, от друга страна, да се уточни обхватът на отменените разпоредби на член 118т от Регламент (ЕО) № 1234/2007 във връзка с тези на член 118р по отношение на естеството на обхванатите промени, референтните периоди и продължителността на преходния период.

               (8)

               Следователно е необходимо Регламент (ЕО) № 607/2009 да бъде съответно изменен.

               (9)

               Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕО) № 607/2009 се изменя, както следва:

               1.

               Член 3 се заменя със следния текст:
               „Член 3
               Заявление за предоставяне на правна закрила
               Заявлението за правна закрила на наименование за произход или на географско указание се състои от документите, които се изискват съгласно членове 118в и 118г от Регламент (ЕО) № 1234/2007, от спецификацията и от единния документ.
               Заявлението и единният документ се подават до Комисията в съответствие с член 70а, параграф 1 от настоящия регламент.“

               2.

               Член 9 се заменя със следния текст:
               „Член 9
               Подаване на заявлението
               1.   Датата на подаване на заявление до Комисията е датата, на която заявлението е получено от Комисията.
               2.   Комисията потвърждава получаването на заявлението пред компетентните органи на държавата-членка или пред тези на третата страна, или пред заявителя, установен във въпросната трета страна, и определя номер на досие на заявлението.
               Потвърждението включва най-малко следните данни:

                           а)

                           номер на досието;

                           б)

                           наименованието, което трябва да бъде регистрирано;

                           в)

                           датата на получаване на заявлението.“

               3.

               Член 11 се заменя със следния текст:
               „Член 11
               Допустимост на заявлението
               1.   Заявлението е допустимо, ако единният документ е надлежно попълнен и ако са приложени подкрепящите документи. Единният документ се счита за надлежно попълнен, ако са попълнени всички задължителни рубрики, представени в информационните системи, посочени в член 70а.
               В такъв случай заявлението се смята за допустимо от датата на получаването му от Комисията. Заявителят се уведомява за това.
               Тази дата се оповестява публично.
               2.   Ако заявлението не е попълнено или е попълнено само отчасти, или ако подкрепящите документи, посочени в параграф 1, не са представени едновременно със заявлението или някои от тях липсват, заявлението е недопустимо.
               3.   В случай на недопустимост компетентните органи в държавата-членка или в третата страна, или заявителят, установен във въпросната трета страна, се уведомяват относно основанията за недопустимост с уточнението, че могат да подадат ново, надлежно попълнено заявление.“

               4.

               В член 12 параграф 1 се заменя със следния текст:
               „1.   Ако обявено за допустимо заявление не отговаря на изискванията, определени в членове 118б и 118в от Регламент (ЕО) № 1234/2007, Комисията уведомява органите на държавата-членка или третата страна, или заявителя, установен във въпросната трета страна, за основанията за отказа, като определя краен срок, не по-малък от два месеца, за оттегляне или изменяне на заявлението или за представяне на забележки.“

               5.

               Член 14 се заменя със следния текст:
               „Член 14
               Подаване на възражения съгласно процедурата на Общността
               1.   Възраженията, посочени в член 118з от Регламент (ЕО) № 1234/2007, се подават в съответствие с член 70а, параграф 1 от настоящия регламент. Датата на подаване на възражението до Комисията е датата, на която заявлението е получено от Комисията. Тази дата се съобщава на органите и лицата, до които се отнася настоящият регламент.
               2.   Комисията потвърждава получаването и определя на възражението номер на досие.
               Потвърждението включва най-малко следните данни:

                           а)

                           номер на досието;

                           б)

                           датата на получаване на възражението.“

               6.

               Член 18 се заменя със следния текст:
               „Член 18
               Регистър
               1.   Регистър на защитените наименования за произход и защитените географски указания, наричан по-долу „регистърът“, се завежда и поддържа от Комисията в съответствие с член 118н от Регламент (ЕО) № 1234/2007. Той се завежда в електронната база данни „E-Bacchus“ въз основа на решенията, даващи правна закрила на въпросните наименования.
               2.   Одобрено наименование за произход или географско указание се вписва в регистъра.
               В случай на наименования, регистрирани в съответствие с член 118т, параграф 1 от Регламент (ЕО) № 1234/2007, Комисията вписва в регистъра данните, посочени в параграф 3 от настоящия член.
               3.   Комисията вписва в регистъра следните данни:

                           а)

                           защитеното наименование;

                           б)

                           номерът на досието;

                           в)

                           уточнение за регистрацията на наименованието като защитено географско указание или като защитено наименование за произход;

                           г)

                           името на страната или имената на страните на произход;

                           д)

                           датата на регистрацията;

                           е)

                           позоваването на правния инструмент, въз основа на който е защитено наименованието;

                           ж)

                           позоваването на единния документ.

                     4.   Регистърът е публичен.“

               7.

               В член 20 параграфи 1, 2 и 3 се заменят със следния текст:
               „1.   Заявлението за одобрение на промените в спецификацията на защитено наименование за произход или на защитено географско указание, подадено от заявител по смисъла на член 118д от Регламент (ЕО) № 1234/2007, се подава в съответствие с член 70а, параграф 1 от настоящия регламент.
               2.   Заявлението за одобрение на промените в спецификацията на продукта съгласно член 118р, параграф 1 от Регламент (ЕО) № 1234/2007 е допустимо, ако информацията, изисквана съгласно член 118в, параграф 2 от посочения регламент, и надлежно попълненото заявление са били подадени до Комисията.
               3.   За целите на прилагането на член 118р, параграф 2, първо изречение от Регламент (ЕО) № 1234/2007 членове 9—18 от настоящия регламент се прилагат mutatis mutandis.“

               8.

               Член 21 се заменя със следния текст:
               „Член 21
               Подаване на искане за отмяна
               1.   Искането за отмяна, подадено в съответствие с член 118с от Регламент (ЕО) № 1234/2007, се подава в съответствие с член 70а, параграф 1 от настоящия регламент. Датата на подаване на искането за отмяна до Комисията е датата, на която заявлението е получено от Комисията. Тази дата се оповестява публично.
               2.   Комисията потвърждава получаването на искането за отмяна и определя на искането номер на досие.
               Потвърждението включва най-малко следните данни:

                           а)

                           номер на досието;

                           б)

                           датата на получаване на искането.

                     3.   Параграфи 1 и 2 не се прилагат, когато отмяната е по инициатива на Комисията.“

               9.

               В член 22 се добавя следният параграф 5:
               „5.   Съобщенията до Комисията, посочени в параграф 3, се подават в съответствие с член 70а, параграф 1.“

               10.

               В член 23, параграф 1 се добавя следната трета алинея:
               „Информацията до Комисията, посочена в първа и втора алинея, се подава в съответствие с член 70а, параграф 1.“

               11.

               В член 28, параграф 1 втората алинея се заменя със следния текст:
               „Искането се подава съгласно член 70а, параграф 1. Датата на подаване на искането за преобразуване до Комисията е датата, на която искането е получено от Комисията.“

               12.

               Член 30 се заменя със следния текст:
               „Член 30
               Заявление за предоставяне на правна закрила
               1.   Заявлението за предоставяне на правна закрила на традиционно наименование се подава от компетентните органи на държавите-членки или от тези на третите страни, или от представителните професионални организации в съответствие с член 70а, параграф 1. То се придружава от законодателните разпоредби на държавата-членка или от правилата, приложими към винопроизводителите в третите страни, уреждащи използването на съответното наименование, и от позоваването на тези законодателни разпоредби или на тези правила.
               2.   В случай на заявление, подадено от представителна професионална организация, установена в трета страна, заявителят представя на Комисията сведения за представителната професионална организация и нейните членове в съответствие с член 70а, параграф 1. Комисията прави тази информация публична.“

               13.

               Член 33 се заменя със следния текст:
               „Член 33
               Подаване на заявление
               1.   Датата на подаване на заявление до Комисията е датата, на която заявлението е получено от Комисията.
               2.   Комисията потвърждава получаването на заявлението пред органите на държавата-членка или на третата страна, или пред заявителя, установен във въпросната трета страна, и определя номер на досие на заявлението.
               Потвърждението за получаване включва най-малко следните данни:

                           а)

                           номер на досието;

                           б)

                           традиционното наименование;

                           в)

                           датата на получаване на заявлението.“

               14.

               Член 34 се заменя със следния текст:
               „Член 34
               Допустимост
               1.   Заявлението е допустимо, ако формулярът за заявление е попълнен надлежно и ако необходимата документация съгласно разпоредбите на член 30 е приложена към заявлението. Формулярът за заявление се счита за надлежно попълнен, ако са попълнени всички задължителни рубрики, представени в информационните системи, посочени в член 70а.
               В този случай заявлението се смята за допустимо към датата на получаването му от Комисията. Заявителят се уведомява за това.
               Тази дата се оповестява публично.
               2.   Ако формулярът за заявление не е попълнен или е попълнен само отчасти, или ако документите, посочени в параграф 1, не са представени едновременно със заявлението или някои от тях липсват, заявлението е недопустимо.
               3.   В случай на недопустимост органите в държавата-членка или в третата страна, или заявителят, установен във въпросната трета страна, се уведомяват относно основанията за недопустимост с уточнението, че могат да подадат ново, надлежно попълнено заявление.“

               15.

               В член 37 параграфи 2 и 3 се заменят със следния текст:
               „2.   Възражението се подава съгласно член 70а, параграф 1. Датата на подаване на възражението до Комисията е датата, на която възражението е получено от Комисията.
               3.   Комисията потвърждава получаването и определя номер на досие на възражението.
               Потвърждението включва най-малко следните данни:

                           а)

                           номер на досието;

                           б)

                           датата на получаване на възражението.“

               16.

               Член 40 се заменя със следния текст:
               „Член 40
               Обща закрила
               1.   Ако традиционното наименование, за което се иска закрила, отговаря на условията, посочени в член 118ф, параграф 1 от Регламент (ЕО) № 1234/2007, и в членове 31 и 35 от настоящия регламент, и не е отхвърлено съгласно членове 36, 38 и 39 от настоящия регламент, традиционното наименование се регистрира и определя в електронната база данни „E-Bacchus“ в съответствие с член 118ф, параграф 2 от Регламент (ЕО) № 1234/2007, въз основа на информацията, съобщена на Комисията в съответствие с член 70а, параграф 1 от настоящия регламент, като се посочват следните данни:

                           а)

                           езикът, посочен в член 31, параграф 1;

                           б)

                           категорията или категориите на лозаро-винарския продукт, за който се отнася закрилата;

                           в)

                           позоваване на националното законодателство на държавата-членка или на третата страна, в която е определено и контролирано традиционното наименование, или на правилата, приложими за винопроизводителите в третите страни, включително тези, определени от представителни професионални организации, при липса на национално законодателство в тези трети страни;

                           г)

                           резюме на определението или на условията за използване;

                           д)

                           името на страната или имената на страните на произход;

                           е)

                           датата на включване в електронната база данни „E-Bacchus“.

                     2.   Традиционните наименования, регистрирани в електронната база данни „E-Bacchus“, са защитени само на езика и за категориите лозаро-винарски продукти, посочени в заявлението, срещу:

                           а)

                           всяка злоупотреба, дори ако защитеното наименование е придружено от израз като „стил“, „тип“, „метод“, „както е произведено в“, „имитация“, „с аромат на“, „като“ или друг подобен израз;

                           б)

                           всяко друго невярно или въвеждащо в заблуждение означение на естеството, характеристиките или основните свойства на продукта, върху вътрешната или външната опаковка, в рекламни материали или в документи, свързани с него;

                           в)

                           всяка друга практика, която би могла да въведе в заблуждение потребителите, и по-специално да създаде впечатлението, че виното отговаря на условията за защитено традиционно наименование.

                     3.   Традиционните наименования, регистрирани в електронната база данни „E-Bacchus“, се оповестяват публично.“

               17.

               В член 42, параграф 1 третата алинея се заменя със следния текст:
               „Използването на защитени омонимни наименования зависи от наличието на достатъчно разграничения в практиката между омонима, защитен впоследствие, и вече регистрираното в електронната база данни „E-Bacchus“ традиционно наименование, като се взема предвид необходимостта от равнопоставено третиране на заинтересованите производители и от това, да не се въвеждат в заблуждение потребителите.“

               18.

               Член 45 се заменя със следния текст:
               „Член 45
               Подаване на искане за отмяна
               1.   Надлежно обосновано искане за отмяна може да бъде подадено до Комисията от държава-членка, трета страна или физическо или юридическо лице, което има законен интерес съгласно член 70а, параграф 1. Датата на подаване на искането за отмяна до Комисията е датата, на която искането е получено от Комисията. Тази дата се оповестява публично.
               2.   Комисията потвърждава получаването на искането за отмяна и определя на искането номер на досие.
               Потвърждението включва най-малко следните данни:

                           а)

                           номер на досието;

                           б)

                           датата на получаване на искането.

                     3.   Параграфи 1 и 2 не се прилагат, когато отмяната е по инициатива на Комисията.“

               19.

               В член 47 параграф 5 се заменя със следния текст:
               „5.   Когато една отмяна породи действие, Комисията заличава съответното наименование от списъка в електронната база данни „E-Bacchus“.“

               20.

               В член 63 параграф 1 се заменя със следния текст:
               „1.   Държавите-членки определят компетентния орган или компетентните органи, отговорни за сертифицирането, предвидено в член 118щ, параграф 2, буква а) от Регламент (ЕО) № 1234/2007, в съответствие с критериите, изложени в член 4 от Регламент (ЕО) № 882/2004 на Европейския парламент и на Съвета (7).
               До 1 октомври 2011 г. всяка държава-членка подава до Комисията следните данни, както и евентуални техни изменения, в съответствие с член 70а, параграф 1 от настоящия регламент:

                           а)

                           наименованието, адресът и точките за контакт, включително електронните адреси, на органа или органите, отговорни за прилагането на настоящия член;

                           б)

                           когато е приложимо, наименованието, адресът и точките за контакт, включително електронните адреси, на всички организации, оправомощени от орган, отговорен за прилагането на настоящия член;

                           в)

                           мерките, предприети за прилагането на настоящия член, когато тези мерки са от особено значение за целите на сътрудничеството между държавите-членки, посочено в Регламент (ЕО) № 555/2008;

                           г)

                           винените сортове лози, спрямо които се прилагат член 118щ, параграф 2 и член 120а от Регламент (ЕО) № 1234/2007.

                     Комисията изготвя и поддържа списък с наименованията и адресите на компетентните органи и организации, както и на разрешените винени сортове лози, въз основа на данните, подадени от държавите-членки. Комисията оповестява този списък публично.

               21.

               В глава V се вмъкват следните нови членове 70а и 70б:
               „Член 70а
               Начин за комуникация между Комисията, държавите-членки, трети страни и други оператори
               1.   При позоваване на настоящия параграф документите и данните, необходими за прилагането на настоящия регламент, се подават до Комисията, както следва:

                           а)

                           за компетентните органи на държавите-членки — чрез информационната система, предоставена им от Комисията съгласно разпоредбите на Регламент (ЕО) № 792/2009;

                           б)

                           за компетентните органи и представителните професионални организации на третите страни, както и за физическите или юридическите лица, заинтересовани да съобразят дейността си с настоящия регламент — по електронен път, използвайки методите и формулярите, определени от Комисията и предоставени при условията, посочени в приложение ХVIII към настоящия регламент.
                           Същевременно подаването може да се осъществи на хартиен носител чрез посочените формуляри.
                           За подаването на заявление и за съдържанието на съобщените данни отговарят, в зависимост от случая, компетентните органи, определени от третите страни, представителните професионални организации или съответните физически или юридически лица.

                     2.   Изпращането и предоставянето на информация от Комисията на органите и лицата, до които се отнася настоящият регламент, и — според случая — на обществеността, става чрез информационните системи, въведени от Комисията.
               Органите и лицата, засегнати от настоящия регламент, могат да се обръщат към Комисията в съответствие с приложение ХIХ, за да получат информация относно практическите аспекти на достъпа до информационните системи, изпращането и предоставянето на информация.
               3.   Член 5, параграф 2 и членове 6, 7 и 8 от Регламент (ЕО) № 792/2009 се прилагат mutatis mutandis към изпращането и предоставянето на информация, посочени в параграф 1, буква б) и параграф 2 от настоящия член.
               4.   За целите на прилагането на параграф 1, буква б) предоставянето на права за достъп до информационните системи на компетентните органи и представителните професионални организации на третите страни, както и на физическите или юридическите лица, заинтересовани да съобразят дейността си с настоящия регламент, се извършва от отговарящите за информационните системи в Комисията.
               Отговарящите за информационните системи в Комисията одобряват правата за достъп, в зависимост от случая, въз основа на:

                           а)

                           данните за компетентните органи, определени от третите страни, с техните точки за контакт и електронни адреси, на разположение на Комисията в рамките на международните споразумения или предоставени на Комисията по силата на тези споразумения;

                           б)

                           официално искане от трета страна, посочващо данните, отнасящи се до органите, отговорни за подаването на документи и информация, необходими за целите на прилагането на параграф 1, буква б), както и точките за контакт и електронните адреси на съответните органи;

                           в)

                           искане на представителна професионална организация в трета страна или на физическо или юридическо лице с удостоверена самоличност, законен интерес в действията и електронен адрес.

                     След като правата за достъп бъдат одобрени, те се активират от отговарящите за информационните системи в Комисията.
               Член 70б
               Съобщаване и предоставяне на данни, отнасящи се до компетентните органи, за проучване на заявленията на национално равнище
               1.   До 1 октомври 2011 г. държавите-членки съобщават на Комисията в съответствие с член 70а, параграф 1 наименованието, адреса и точките за контакт, включително електронните адреси, на органа или органите, отговорни за прилагането на член 118е, параграф 2 от Регламент (ЕО) № 1234/2007, както и евентуалните им изменения.
               2.   Комисията изготвя и поддържа списък с наименованията и адресите на компетентните органи на държавите-членки или на третите страни въз основа на данните, подадени от държавите-членки в съответствие с параграф 1 или от трети страни в съответствие с международните споразумения, сключени със Съюза. Комисията оповестява този списък публично.“

               22.

               В член 71 параграфи 1 и 2 се заменят със следния текст:
               „Член 71
               Наименования на вина, защитени съгласно Регламент (ЕО) № 1493/1999
               1.   Подаването на документацията, посочена в член 118т, параграф 2 от Регламент (ЕО) № 1234/2007, наричана по-долу „досието“, и на промените в спецификацията, посочени в член 73, параграф 1, букви в) и г) и параграф 2 от настоящия регламент, се извършва от държавите-членки в съответствие с член 70а, параграф 1 от настоящия регламент съгласно следните правила и процедури:

                           а)

                           Комисията потвърждава получаването на досието или на промяната по начина, посочен в член 9 от настоящия регламент;

                           б)

                           досието или промяната се смятат за допустими към датата на тяхното получаване от Комисията при условията, определени в член 11 от настоящия регламент, и ако са получени от Комисията най-късно на 31 декември 2011 г.;

                           в)

                           Комисията потвърждава регистрирането на съответното наименование за произход или географско указание в регистъра в съответствие с член 18 от настоящия регламент, с евентуалните промени, и му определя номер на досие;

                           г)

                           Комисията проучва валидността на досието, при необходимост вземайки предвид получените промени, в сроковете, определени в член 12, параграф 1 от настоящия регламент.

                     2.   Комисията може да вземе решение за отмяна на съответно наименование за произход или географско указание в съответствие с член 118т, параграф 4 от Регламент (ЕО) № 1234/2007 въз основа на документите, представени ѝ съгласно член 118т, параграф 2 от посочения регламент.“

               23.

               Член 73 се заменя със следния текст:
               „Член 73
               Преходни разпоредби
               1.   Процедурата, посочена в член 118т от Регламент (ЕО) № 1234/2007, се прилага в следните случаи:

                           а)

                           за всяко наименование на вино, подадено до държава-членка като наименование за произход или географско указание и признато от нея до 1 август 2009 г.;

                           б)

                           за всяко наименование на вино, подадено до държава-членка като наименование за произход или географско указание до 1 август 2009 г. и признато от нея, и за което Комисията е уведомена до 31 декември 2011 г.;

                           в)

                           за всяка промяна в спецификацията на продукта, подадена до държава-членка до 1 август 2009 г. и за която държавата-членка е уведомила Комисията до 31 декември 2011 г.;

                           г)

                           за всяка минимална промяна в спецификацията на продукта, подадена до държавата-членка след 1 август 2009 г. и за която държавата-членка е уведомила Комисията до 31 декември 2011 г.

                     2.   Процедурата, посочена в член 118р от Регламент (ЕО) № 1234/2007, не се прилага към промените в спецификацията, подадени до държава-членка след 1 август 2009 г. и за които държавата-членка е уведомила Комисията до 30 юни 2014 г., когато тези промени имат за цел единствено да приведат в съответствие с член 118в от Регламент (ЕО) № 1234/2007 и с настоящия регламент спецификацията, изпратена до Комисията съгласно член 118т, параграф 2 от Регламент (ЕО) № 1234/2007.
               3.   Вината, пуснати на пазара или етикетирани до 31 декември 2010 г., които отговарят на разпоредбите, приложими до 1 август 2009 г., могат да се предлагат на пазара до изчерпване на количествата.“

               24.

               Приложения I—IХ, ХI и ХII се заличават.

               25.

               Добавят се приложения ХVIII и ХIХ в съответствие с текста от приложения I и II към настоящия регламент.

         Член 2
   Настоящият регламент влиза в сила на третия ден след публикуването му в Официален вестник на Европейския съюз.

   Същевременно член 1, точка 20 от настоящия регламент относно член 63, параграф 1 от Регламент (ЕО) № 607/2009, както и член 1, точка 21 от настоящия регламент относно член 70б от Регламент (ЕО) № 607/2009 се прилагат от 1 септември 2011 г.
   Информацията, подадена доброволно от компетентните органи на държавите-членки чрез информационните системи, въведени от Комисията, в съответствие с Регламент (ЕО) № 607/2009, изменен с член 1 от настоящия регламент, между 1 юни 2011 г. и датата на влизане в сила на настоящия регламент, се смята за представена в съответствие с Регламент (ЕО) № 607/2009 преди неговото изменение с настоящия регламент.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 12 юли 2011 година.

            За Комисията

            Председател

         José Manuel BARROSO

      (1)  ОВ L 299, 16.11.2007 г., стр. 1.

      (2)  ОВ L 228, 1.9.2009 г., стр. 3.

      (3)  ОВ L 193, 24.7.2009 г., стр. 60.

      (4)  ОВ L 170, 30.6.2008 г., стр. 1.

      (5)  ОВ L 179, 14.7.1999 г., стр. 1.

      (6)  ОВ L 148, 6.6.2008 г., стр. 1.

      (7)  ОВ L 165, 30.4.2004 г., стр. 1.“

      ПРИЛОЖЕНИЕ I

            „ПРИЛОЖЕНИЕ XVIII

               Достъп до методите и електронните формуляри, посочени в член 70а, параграф 1, буква б)

            Методите и електронните формуляри, посочени в член 70а, параграф 1, буква б), са общодостъпни в електронната база данни „E-Bacchus“, създадена от Комисията, посредством информационните ѝ системи:
            http://ec.europa.eu/agriculture/markets/wine/e-bacchus/“

      ПРИЛОЖЕНИЕ II

            „ПРИЛОЖЕНИЕ XIX

               Практически условия за изпращане и предоставяне на информация, посочени в член 70а, параграф 2

            Органите и лицата, засегнати от настоящия регламент, отправят исканията си за допълнителна информация относно практическите аспекти на достъпа до информационните системи, изпращането и предоставянето на информация до Комисията на адрес:
            Служебен електронен адрес: AGRI-CONTACT-EBACCHUS@ec.europa.eu“


title: Регламент за изпълнение (ЕС) 2017/45 на Комисията от 10 януари 2017 година за установяване на стандартни стойности при внос с цел определяне на входната цена на някои плодове и зеленчуци

text:
               11.1.2017

               BG

               Официален вестник на Европейския съюз

               L 6/38

         РЕГЛАМЕНТ ЗА ИЗПЪЛНЕНИЕ (ЕС) 2017/45 НА КОМИСИЯТА
   от 10 януари 2017 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 10 януари 2017 година.

            За Комисията,

            от името на председателя,

         Jerzy PLEWA

            Генерален директор

            Генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  IL

                  261,0

                  MA

                  110,4

                  SN

                  204,0

                  TR

                  102,4

                  ZZ

                  169,5

                  0707 00 05

                  MA

                  85,5

                  TR

                  213,8

                  ZZ

                  149,7

                  0709 91 00

                  EG

                  144,1

                  ZZ

                  144,1

                  0709 93 10

                  MA

                  238,8

                  TR

                  213,8

                  ZZ

                  226,3

                  0805 10 20

                  EG

                  42,5

                  IL

                  126,4

                  MA

                  55,6

                  TR

                  71,5

                  ZZ

                  74,0

                  0805 20 10

                  IL

                  166,4

                  MA

                  85,6

                  ZZ

                  126,0

                  0805 20 30 , 0805 20 50 , 0805 20 70 , 0805 20 90

                  IL

                  136,2

                  JM

                  125,6

                  TR

                  96,4

                  ZZ

                  119,4

                  0805 50 10

                  TR

                  71,8

                  ZZ

                  71,8

                  0808 10 80

                  CN

                  144,5

                  US

                  105,5

                  ZZ

                  125,0

                  0808 30 90

                  CL

                  282,6

                  CN

                  99,5

                  TR

                  133,1

                  ZZ

                  171,7

         (1)  Номенклатура на държавите, определена с Регламент (ЕС) № 1106/2012 на Комисията от 27 ноември 2012 г. за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.